**Ministru kabineta noteikumu projekta “Grozījumi Ministru kabineta 2017.gada 28.marta noteikumos Nr.186 “Kārtība, kādā kredītiestāde, krājaizdevu sabiedrība, un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministra kabineta 2009.gada 15.decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši Kontu reģistra likuma 6.panta pirmās daļas 17.punktā noteiktajam (Likumprojekts “Grozījums Kontu reģistra likumā” (Nr.609/Lp13; dok.Nr.2219) iekļauts izskatīšanai Saeimas 2.lasījumā 08.10.2020.), Finanšu ministrijai ir tiesības saņemt Kontu reģistrā iekļautās ziņas, lai nodrošinātu "Eiropas Birojam krāpšanas apkarošanai sniedzamā atbalsta likumā" noteikto pienākumu izpildi (Likumprojekts “Par atbalstu Eiropas Birojam krāpšanas apkarošanai” (Nr.607/Lp13; dok.Nr.2217) iekļauts izskatīšanai Saeimas 2.lasījumā 08.10.2020.).  Līdz ar likuma “Grozījumi Kontu reģistra likumā” spēkā stāšanos tiek noteikts jauns kontu reģistra informācijas lietotājs - Finanšu ministrija (turpmāk - FM), kā kompetentā iestāde atbalsta sniegšanai Eiropas Birojam krāpšanas apkarošanai (turpmāk – OLAF).  Ņemot vērā, ka piekļuve kontu reģistra ziņām tiks nodrošināta arī FM, nepieciešams veikt grozījumus Ministru Kabineta 28.03.2017. noteikumos Nr.186 “Kārtība, kādā kredītiestāde, krājaizdevu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju” (turpmāk – Noteikumi Nr.186), nosakot, kā tiks nodrošināta FM piekļuve kontu reģistram un kādas informācijas kategorijas ir pieejamas FM kā kontu reģistra lietotājam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes Regulas (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (turpmāk - Regula 883/2013) 3. panta piekto daļu OLAF ir tiesības saņemt jebkādu informāciju, kas nepieciešama OLAF veiktās administratīvās izmeklēšanas ietvaros. Minētā informācija sevī ietver arī Kontu reģistrā iekļautās ziņas.  Ar "Eiropas Birojam krāpšanas apkarošanai sniedzamā atbalsta likumu" (Likumprojekts “Par atbalstu Eiropas Birojam krāpšanas apkarošanai” (Nr.607/Lp13; dok.Nr.2217)) iekļauts izskatīšanai Saeimas 2.lasījumā 08.10.2020) tika noteikta FM kā Kompetentā iestāde atbalsta sniegšanai OLAF Regulas 883/2013 izpratnē un nostiprinātas tās tiesības un pienākumi. Viena no FM kā Kompetentās iestādes funkcijām efektīva atbalsta nodrošināšanai OLAF ir tiesības saņemt kontu reģistrā iekļautās ziņas, kas tika nostiprinātas Kontu reģistra likuma 6.panta pirmās daļas 17.punktā (Likumprojekts “Grozījums Kontu reģistra likumā” (Nr.609/Lp13; dok.Nr.2219) iekļauts izskatīšanai Saeimas 2.lasījumā 08.10.2020).  FM no Kontu reģistra iegūst ziņas tikai OLAF izmeklēšanas vajadzībām un OLAF pieprasītajā apjomā. Iegūstot informāciju no reģistra, FM norādīs pamatojumu ziņu iegūšanai – atsauci uz OLAF informācijas pieprasījumu (OLAF lietas identificējošu numuru, saistībā ar kuru reģistram nosūtīts informācijas pieprasījums), jo FM tiesības saņemt kontu informāciju ir tikai, ja:  (1) OLAF ir uzsācis administratīvās izmeklēšanas lietu;  (2) OLAF ir nosūtījis pieprasījumu FM kā Kompetentai iestādei atbalsta sniegšanā OLAF pieprasījumu norādot kādā informācija, kādā apjomā un par kādām personām iegūstama.  Ministru kabineta noteikumu projekts “Grozījumi Ministru kabineta 2017.gada 28.marta noteikumos Nr.186 “Kārtība, kādā kredītiestāde, krājaizdevu sabiedrība, un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju”” (turpmāk – Noteikumu projekts) nosaka, ka FM kā kompetentā iestāde no Kontu reģistra iegūst ziņas par pieprasījuma noguldījuma un maksājumu kontiem un individuālā seifa pakalpojuma saņēmējiem Noteikumu Nr.186 19.1.apakšpunktā noteiktajā apjomā.  FM pieprasa un saņem ziņas no reģistra tiešsaistes režīmā, izmantojot Valsts ieņēmumu dienesta elektroniskās deklarēšanas sistēmu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar Noteikumu projektu paredzēts noteikt, ka Finanšu ministrijai pēc OLAF pieprasījuma būs tiesības saņemt Kontu reģistrā iekļautās ziņas saskaņā ar Kontu reģistra likumu.  Tādējādi netiešā veidā tiks ietekmētas fiziskās vai juridiskās personas, kurām kredītiestādē, krājaizdevu sabiedrībā vai citā maksājumu pakalpojumu sniedzējā ir atvērts pieprasījuma noguldījuma vai maksājumu konts vai kuras saņem individuālā seifa pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētās tiesības FM varēs realizēt gadījumā, ja:  (1) OLAF būs uzsācis administratīvās izmeklēšanas lietu;  (2) OLAF būs nosūtījis pieprasījumu FM kā kompetentai iestādei atbalsta sniegšanā, norādot kāda informācija, kādā apjomā un par kādām personām iegūstama. |
| 3. | Administratīvo izmaksu monetārs novērtējums | Administratīvās izmaksas neveidojas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts “Grozījums Kontu reģistra likumā” (Nr.609/Lp13; dok.Nr.2219 iekļauts izskatīšanai Saeimas 2.lasījumā 08.10.2020),  Likumprojekts “Par atbalstu Eiropas Birojam krāpšanas apkarošanai” (Nr.607/Lp13; dok.Nr.2217 iekļauts izskatīšanai Saeimas 2.lasījumā 08.10.2020). |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes Regula (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula (ES, Euratom) Nr. 883/2013 ( 2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (Regula 883/2013). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 883/2013 3. panta piektā daļa | Viss projekts. | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  Kā arī projekta saskaņošanu plānots veikt elektroniski ar Latvijas Finanšu nozares asociāciju. |
| 2. | Sabiedrības līdzdalība projekta izstrādē | Noteikumu projekta izstrādē sabiedrības pārstāvji varēja līdzdarboties, rakstveidā sniedzot viedokļus par projektu, kas 2020.gada 28.septembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese:  [https://www.fm.gov.lv/lv/sabiedribas\_lidzdaliba/tiesibu\_aktu\_projekti/](https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project671) un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Līdz projekta iesniegšanai VSS (Ministru kabinetā – precizēt pēc VSS) viedokļi nav iesniegti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (kā kontu reģistra lietotājs) un Valsts ieņēmu dienests (kā kontu reģistra pārzinis). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu netiek paredzēta jaunu institūciju izveide, esošo institūciju reorganizācija vai likvidācija. Noteikumu projektā paredzētā izpilde tiks veikta esošo valsts pārvaldes funkciju ietvaros. |
| 3. | Cita informācija | Nav. |

Finanšu ministrs J. Reirs

Brēmane, 67095653

Inese.Brēmane@fm.gov.lv